Diari Oficial de la Generalitat Valenciana


Sumari del DOGV 5487, del 11-04-2007 (2007/4420)

RESOLUCIÓ de 28 de març de 2007, del vicepresident del Consell Valencià de l'Esport, per la qual es convoca el Programa de Formació Permanent per a 2007.
---------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4420


Data del document
:   28-03-2007

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * esport
    * formació del professorat
    * reciclatge professional

La Llei 4/1993, de la Generalitat Valenciana, de 20 de desembre, de l'Esport a la Comunitat Valenciana, establix entre les seues línies generals d'actuació, article tercer, apartat l) "el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives".
El Decret 170/2006, de 17 de novembre, del Consell, pel que s'aprova els Estatus del Consell Valencià de l'Esport, assigna a esta entitat, entre altres, la funció de fomentar la investigació, formació i divulgació de les ciències de l'activitat física i l'esport.
Amb l'objecte de complir les funcions que en matèria de formació esportiva competixen al Consell Valencià de l'Esport, es realitza la present convocatòria per a contribuir i fomentar el continu perfeccionament i actualització, dels entrenadors i tècnics esportius com de la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
En virtut de les competències atribuïdes per les normes indicades més amunt, resolc:
Primer
Convocar el "Programa de Formació Permanent 2007", del Consell Valencià de l'Esport, compost per un total de 12 jornades i 3 tallers formatius relatius a l'àmbit de l'esport i de l'activitat física a la Comunitat Valenciana, segons les característiques particulars que per a cada una d'estes s'establixen en l'annex I d'esta resolució.
Segon
Aprovar les bases per les quals es regula el "Programa de Formació Permanent 2007", del Consell Valencià de l'Esport, que s'establixen en l'annex 2 i annex 3 d'esta resolució.
Tercer
El finançament d'estes activitats anirà a càrrec del capítol II del Consell Valencià de l'Esport, dels pressupostos de la Generalitat Valenciana per al 2007.
DISPOSICIÓ FINAL
Contra la present resolució, que no esgota la via administrativa, es podrà interposar recurs d'alçada davant del conseller de Cultura, Educació i Esport, en el termini d'un mes a partir de la data de la seua publicació en el Diari Oficial de la Comunitat Valenciana, d'acord amb l'article 114 i següents de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, a 28 de març de 2007.- El secretari autonòmic d'Esport i vicepresident del Consell Valencià de l'Esport: David Serra Cervera
ANNEX I
Programa de formació permanent 2007
Consell Valencià de l'Esport
JORNADES
Nom de l'activitat: JORNADA SOBRE LA IMPORTÀNCIA DEL CONTROL MÈDIC EN LA PRÀCTICA ESPORTIVA.
Àrea temàtica: Salut
Tipus d'activitat: Jornada amb ponències i col·loqui obert.
Lloc de celebració: Complex esportiu-cultural de la Petxina
Col·labora: Fundació Esportiva Municipal. Ajuntament de València
Data: 28 d'abril de 2007
Codi: PF/DTO/2007-1
Places: 100
Nom de l'activitat: JORNADA D'AVALUACIÓ DELS JOCS ESPORTIUS DE LA COMUNITAT VALENCIANA.
Àrea temàtica: Gestió i administració esportiva.
Tipus d'activitat: jornada amb ponències i col·loqui obert
Lloc de celebració: complex esportiu-cultural de la Petxina
Col·labora: Fundació Esportiva Municipal. Ajuntament de València
Data: maig de 2007
Codi: PF/DTO/2007-2
Places: Per invitació
Nom de l'activitat: IX JORNADA SOBRE LA MILLORA DEL RENDIMENT ESPORTIU
Àrea temàtica: Rendiment esportiu
Tipus d'activitat: jornada amb ponències i col·loqui obert
Lloc de celebració: Palau de Congressos de l'Il·lustre Col·legi Oficial de Metges d'Alacant
Col·labora: Il·lustre Col·legi Oficial de Metges d'Alacant
Data: 5 de maig de 2007
Codi: PF/DTO/2007-3
Places: 150
Nom de l'activitat: JORNADA SOBRE L'EUROBASQUET
Àrea temàtica: Rendiment esportiu
Tipus d'activitat: Jornada amb ponències i col·loqui obert
Lloc de celebració: Palau de Congressos de l'Il·lustre Col·legi Oficial de Metges d'Alacant
Col·labora: Comité Organitzador Seu d'Alacant
Data: 19 de maig de 2007
Codi: PF/DTO/2007-4
Places: 150
Nom de l'activitat: II JORNADA SOBRE ESPORT I SALUT
Àrea temàtica: Salut
Tipus d'activitat: Jornada amb ponències i col·loqui obert
Lloc de celebració: Palau de Congressos de l'Il·lustre Col·legi Oficial de Metges d'Alacant
Col·labora: Il·lustre Col·legi Oficial de Metges d'Alacant
Data: 26 de maig de 2007
Codi: PF/DTO/2007-5
Places: 150
Nom de l'activitat: EL MODEL COMPRENSIU EN LA INICIACIÓ ESPORTIVA
Àrea temàtica: Activitat Física i Esportiva
Tipus d'activitat: Jornada amb ponències i col·loqui obert
Lloc de celebració: Complex esportiu-cultural de la Petxina
Colabora: Fundació Esportiva Municipal. Ajuntament de València
Data: juny de 2007
Codi: PF/DTO/2007-6
Places: 100
Nom de l'activitat: II JORNADA SOBRE ESPORT, OCI I RECREACIÓ
Àrea temàtica: Recreació.
Tipus d'activitat: Jornada amb ponències i col·loqui obert
Lloc de celebració: Complex Esportiu Municipal Eduardo Latorre (Alcoi)
Col·labora: Fundació Esportiva Municipal d'Alcoi.
Data: 16 de juny de 2007
Codi: PF/DTE/2007-7
Places: 50
Nom de l'activitat: VII JORNADA SOBRE ESPORT BASE
Àrea temàtica: Recreació.
Tipus d'activitat: Jornada amb ponències i col·loqui obert
Lloc de celebració: Centre de Tecnificació d'Alacant
Data: 29 de setembre de 2007
Codi: PF/DTO/2007-8
Places: Subjectes a l'aforament de la sala.
Nom de l'activitat: VI JORNADA SOBRE L'ESPORT ADAPTAT.
Àrea temàtica: Esport Adaptat.
Tipus d'activitat: Jornada amb ponències i col·loqui obert
Lloc de celebració: Centre de Tecnificació d'Alacant
Data: 27 d'octubre de 2007
Codi: PF/DTO/2007-9
Places: 100
Nom de l'activitat: EDUCAR EN VALORS MITJANÇANT L'ESPORT. ELS PARES TAMBÉ JUGUEN
Àrea temàtica: Educació.
Tipus d'activitat: Jornada amb ponències i col·loqui obert
Lloc de celebració: Complex esportiu-cultural de la Petxina
Col·labora: Fundació Esportiva Municipal. Ajuntament de València.
Data: octubre de 2007.
Codi: PF/DTO/2007-10
Places: 100
Nom de l'activitat: V JORNADA SOBRE LA GESTIÓ A L'ESPORT
Àrea temàtica: Gestió i administració esportiva
Tipus d'activitat: Jornada amb ponències i col·loqui obert.
Lloc de celebració: Centre de Tecnificació d'Alacant
Data: 10 de novembre de 2007
Codi: PF/DTO/2007-11
Places: Subjectes a l'aforament de la sala
Nom de l'activitat: IV JORNADA SOBRE ACTIVITAT FÍSICA PER A PERSONES MAJORS
Àrea temàtica: Salut
Tipus d'activitat: Jornada amb ponències i col·loqui obert.
Lloc de celebració: Complex esportiu-cultural de la Petxina
Col·labora: Fundació Esportiva Municipal. Ajuntament de València
Data: novembre de 2007
Codi: PF/DTO/20549-12
Places: 300
TALLERS
Nom de l'activitat: TALLER SOBRE ESPORT I SALUT
Tema: RCP i els embenats funcionals en l'activitat esportiva.
Lloc de celebració: Centre de tecnificació d'Alacant
Data: 20 d'octubre de 2007
Codi: PF/DTE/2007-T1
Places: 30
Nom de l'activitat: II TALLER SOBRE LA MILLORA DEL RENDIMIENT ESPORTIU.
Tema: L'entrenament de la força
Lloc de celebració: Centre de Tecnificació d'Alacant
Data: 24 d'octubre de 2007
Codi: PF/DTO/2007-T2
Places: 30
Nom de l'activitat: II TALLER SOBRE ESPORT ADAPTAT
Tema: Construcció de material esportiu específic per a persones amb discapacitat motriu.
Lloc de celebració: Per determinar
Data: per determinar
Codi: PF/DTO/2007-T3
Places: 10
ANNEX II
Bases reguladores del programa de formació permanent del Consell Valencià de l'Esport 2007.
Primera. Inscripció. Condicions generals
La inscripció en el present programa serà gratuïta per a tots els que hi siguen admesos. Qualsevol altra despesa que hi genere l'assistència i participació anirà a càrrec de cada participant.
Segona. Quotes d'assistents i criteris de selecció
Per a cada activitat s'establix un quota oberta de places que correspon amb les places convocades per la present resolució i recollides en l'annex I. La selecció dels assistents dins d'esta quota es farà en funció dels requisits establits per a cada jornada, i, a més, es seguiran els criteris següents:
- Amb caràcter general, per orde de recepció de les sol·licituds, sempre a partir del termini de sol·licitud establit per a cada activitat.
- En cas d'haver sigut admés a una o diverses activitats formatives de la present convocatòria o anteriors sense haver assistit, estes s'atendran en últim lloc.
- Atés el caràcter de cada jornada, disponibilitat de la instal·lació, així com l'especial interés que puga tindre per a determinat col·lectiu, s'establirà en cada cas un quota addicional de places a cobrir per invitació. Si estes quotes d'addicionals no es cobrixen, les places s'assignaran a les sol·licituds presentades en la quota oberta.
Tercera. Termini i presentació de les sol·licituds d'inscripció
1. Els butlletins d'inscripció, degudament omplits, es presentaran o remetran, per correu o per fax, als següents centres administratius, segons model de l'annex 3 que hi estarà disponible:
- Consell Valencià de l'Esport. Servici de l'Esport d'Èlit, Alt Rendimient i Formació Esportiva.
C/ Professor Beltrán Báguena, 5. 46597 València.
Tel. 861 077 797, 851 585 836. Fax: 093 731 009.
- Delegació Territorial d'Alacant del Consell Valencià de l'Esport.
C/Jaume Segarra, 6 Entl. 03107 Alacant. Tel. 072 730 868. Fax 938 371 903.
- Delegació Territorial de Castelló del Consell Valencià de l'Esport.
Av. del Mar, 23. 12841 Castelló. Tel. 800 804 249. Fax: 871 664 888.
- Delegació Territorial de València del Consell Valencià de l'Esport
C/ Avellanes, 14 - 2ª planta. 46739 València. Tel 073 301 463. Fax 150 759 286.
La inscripció també es podrà realitzar directament a través de la pàgina web del Consell Valencià de l'Esport - www.cult.gva.es/dgd - en el apartat de Formació d'Àmbit Esportiu, omplint els camps del full d'inscripció on-line.
2. El termini de presentació de sol·licituds d'inscripció s'obrirà 45 dies abans de la data de realització de l'activitat, i es tancarà 5 dies abans de l'inici d'esta. En cas que siguen estos dissabte, diumenge o festiu, s'entendrà el següent dia hàbil.
3. El Consell Valencià de l'Esport, a través del Servici d'Export d'Èlit, Alt Rendiment i Formació Esportiva, exposarà el llistat d'inscrits/admesos en les diferents activitats en la seua pàgina web - http://www.cult.gva.es/dgd - en el apartat de Formació d'Àmbit Esportiu, i els interessats hauran d'assegurar-se de la seua definitiva admissió. Igualment, s'exposaran en la web del Consell Valencià de l'Esport aquelles activitats que no se celebren per motius organitzatius.
Quarta. Certificats
1. Finalitzada l'activitat formativa, la Delegació Territorial o el Servici responsable del desenvolupament d'ella, alçarà acta d'assistents i, si és el cas, acta d'aptes o de qualificacions, segons la característica d'esta. I la remetrà al Servici de l'Esport d'Èlit, Alt Rendiment i Formació Esportiva durant els deu dies posteriors.
2. El Consell Valencià de l'Export expedirà certificat d'assistència a aquells que cobrisquen, almenys, el 80% del període lectiu de l'activitat.
3. Aquells alumnes que participen i superen activitats formatives del present programa per 20 hores o més, segons el que establixen els punts 1 i 2, podran sol·licitar al final del programa un certificat d'assistència conjunt pel total d'hores.
4. El Consell Valencià de l'Esport, articularà els mètodes de control d'assistència que considere convenients.
Quinta. Òrgan gestor.
El Servici d'Esport d'Èlit, Alt Rendimient i Formació Esportiva serà l'encarregat d'aplicar les presents bases, així com d'adoptar aquelles mesures en els casos que no s'hi preveuen, que es consideren necessàries per al desenvolupament satisfactori del present Programa.